Overdådig indiefestival i VEGA på lørdag
På lørdag er der kun ét sted for fans af indie-musik at befinde sig! Choir Of Young Believers indtager nemlig Store VEGA sammen med hele fire andre bands, hvilket giver anledning til en indiefestival - afsluttet med hovednavnets sidste koncert på deres igangværende Danmarksturné.

**Afslutning på Danmarks-turné**Som afslutning på bandets Danmarks-turné inviterer [Choir Of Young Believers](https://www.facebook.com/choirofyoungbelievers%22%20%5Ct%20%22_blank) til et brag af en indie-fest i Store VEGA på lørdag den 13. oktober, hvor en række spændende bands vil underholde, inden bandet selv indtager scenen.

Indtil videre har Choir Of Young Believers begejstret anmeldere og pubklikum på deres igangværende turné, hvor det tidligere COYB-medlem Anders Rhedins helt nye soloprojekt [Dinner](https://www.facebook.com/dinnerveryofficial%22%20%5Ct%20%22_blank) har været med som fast support. Og Dinner er blot ét af de navne, som man også kan opleve på lørdag.

**Support-perler**Ved koncerten i Store VEGA på lørdag, får publikum mulighed for at opleve hele fire opvarmningsbands således, at aftenen mere har karakter af en festival - med Choir Of Young Believers som hovednavn naturligvis.

Udover ovennævnte Dinner optræder duoen [Snake & Jet´s Amazing Bullit Band](http://www.myspace.com/snakeandjet%22%20%5Ct%20%22_blank), der i foråret udgav deres tredje album, Stuff That Rotates.

Herudover er de albumaktuelle [The Late Great Fitzcarraldos](http://www.myspace.com/thelategreatfitzcarraldos%22%20%5Ct%20%22_blank) på plakaten. Bandet, der tæller medlemmer af både I Got You On Tape og Choir Of Young Believers, har netop udsendt albummet Listen To The Sound Of The Late Great Fitzcarraldos, som er blevet taget godt i mod blandt danske anmeldere.

Det fjerde navn som Choir Of Young Believers præsenterer på aftenen er [Rough Days For Diamond Trade](https://www.facebook.com/pages/Rough-Days-For-Diamond-Trade/273313976012811%22%20%5Ct%20%22_blank). Bag navnet står musikeren Frederik Sølberg, som tidligere på året ep-debuterede som soloartist efter i mange år at have slået sine folder i forskellige københavnske indie-bands.

Choir Of Young Believers Indiefestival / 13. oktober i Store VEGA - [Læs mere og køb bill](http://vega.dk/arrangementer/choir-of-young-believers-8825.html%22%20%5Ct%20%22_blank)